U-I-334/04
Natisni
Opravilna št.:
U-I-334/04
Datum odločitve:
16. 12. 2004
ECLI:
ECLI:SI:USRS:2004:U.I.334.04
Akt:
Zakon o pravdnem postopku (Uradni list RS, št. 26/99, 96/02, 12/03 - ur.p.b., 2/04 in 36/04 - ur.p.b.) (ZPP), 3. odst. 86. čl.
Izrek:
Pobuda za začetek postopka za oceno ustavnosti tretjega odstavka 86. člena Zakona o pravdnem postopku (Uradni list RS, št. 26/99, 96/02, 12/03 - ur.p.b., 2/04 in 36/04 - ur.p.b.) se zavrne.
Evidenčni stavek:
Pobudo za začetek postopka za oceno ustavnosti tretjega odstavka 86. člena ZPP je Ustavno sodišče že preizkušalo in jo kot neutemeljeno zavrnilo. Odgovorilo je tudi na očitke o neskladju izpodbijanega člena ZPP s 14. členom, z 22. členom in s 23. členom Ustave. Pobudnik v obravnavani pobudi ne navaja ničesar za odločitev relevantnega, na kar Ustavno sodišče ni odgovorilo v navedeni zadevi, zato je Ustavno sodišče s sklicevanjem na to zadevo zavrnilo pobudo kot očitno neutemeljeno.
Geslo:
1.5.51.1.5.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena - Ker je bilo o zadevi že odločeno, pa ni novih argumentov.
1.5.51.1.5.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena.
Pravna podlaga:
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Janez Zupan, Žirovnica
Datum vloge:
1. 12. 2004
Vrsta odločitve:
sklep
Vrsta rešitve:
zavrnitev
Dokument:
US24218
Dokument v PDF obliki:
U-I-334-04.pdf
115 KB
Prenesite datoteko
U-I-334/04 -5
16. 12. 2004
SKLEP
Ustavno sodišče je v postopku za preizkus pobude Janeza Zupana iz Žirovnice na seji dne 16. decembra 2004
sklenilo:
Pobuda za začetek postopka za oceno ustavnosti tretjega odstavka 86. člena Zakona o pravdnem postopku (Uradni list RS, št. 26/99, 96/02, 12/03 - ur.p.b., 2/04 in 36/04 - ur.p.b.) se zavrne.
Obrazložitev
1. Pobudnik izpodbija določbo tretjega odstavka 86. člena Zakona o pravdnem postopku (v nadaljevanju ZPP), ki določa, da v postopku z izrednimi pravnimi sredstvi stranka lahko opravlja pravdna dejanja samo po pooblaščencu, ki je odvetnik.
Pobudnik navaja, da mu navedena določba ZPP onemogoča enako varstvo pravic pred zakonom ter pravico do revizije pravnih postopkov, in zatrjuje, da je izpodbijana določba v neskladju s 14., z 22. in s 23. členom Ustave.
2. Pobudo za začetek postopka za oceno ustavnosti tretjega odstavka 86. člena ZPP je Ustavno sodišče že preizkušalo in jo s sklepom št. U-I-137/00 z dne 10. 7. 2003 (Uradni list RS, št. 73/2003 in OdlUS XII, 73) kot neutemeljeno zavrnilo. V navedenem sklepu je odgovorilo tudi na očitke o neskladju izpodbijanega člena ZPP s 14. členom, z 22. členom in s 23. členom Ustave. Pobudnik v obravnavani pobudi ne navaja ničesar za odločitev relevantnega, na kar Ustavno sodišče ni odgovorilo že v sklepu št. U-I-137/00, zato se Ustavno sodišče v celoti sklicuje na obrazložitev v navedem sklepu. V zvezi s pobudnikovimi navedbami, da v času, ko je še imel dohodke, ni mogel pridobiti odvetnika, ter z opisovanjem domnevnih nepravilnosti v postopkih za dodelitev brezplačne pravne pomoči, Ustavno sodišče pobudniku pojasnjuje, da s tako pavšalnimi navedbami ni mogoče utemeljiti zatrjevanega neskladja izpodbijane določbe z Ustavo.
3. Ker so pobudnikovi očitki o neustavnosti izpodbijane določbe ZPP neutemeljeni, je Ustavno sodišče pobudo zavrnilo kot očitno neutemeljeno.
4. Ustavno sodišče je sprejelo ta sklep na podlagi drugega odstavka 26. člena Zakona o Ustavnem sodišču (Uradni list RS, št. 15/94 - ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo z osmimi glasovi proti enemu. Proti je glasoval sodnik Čebulj.
Predsednik
dr. Janez Čebulj